**Ӕртӕ хӕлары**

(настольный театр)

**Хъомылгӕнӕг:** Раджыма-раджы цардысты хъӕды астӕу куыдз, гӕды ӕмӕ уасӕг. Уыдис сын хицӕн хӕдзар. Хъӕлдзӕгӕй цардысты ӕртӕ хӕлары. Иубон кӕсынц ӕмӕ сӕ хӕдзары дуар ӕхгӕд.

**Куыдз:** Гъӕу! Чи сӕхгӕдта хӕдзары дуар?

**Гӕды** *(хойы дуар):* Бакӕн дуар!

**Ӕнӕзонгӕ хъӕлӕс** *(хӕдзарӕй):* Ай ныр мӕ хӕдзар у. Ацӕут ардыгӕй!

**Уасӕг:** Дӕ хӕдзар у? Хъи-хъри-хъу!

**Ӕнӕзонгӕ хъӕлӕс** *(диссаджы фӕлмӕнӕй):* Уасӕг! Рауай-ма!

**Уасӕг:** Чи дӕ, чи?

**Ӕнӕзонгӕ хъӕлӕс:** Дӕ карк дӕн! Рауай мидӕмӕ!

**Уасӕг:** Карк? Байгом кӕн дуар! Ӕз мӕ хӕлӕрттимӕ дӕн!

**Ӕнӕзонгӕ хъӕлӕс:** Нӕ мӕ хъӕуынц дӕ хӕлӕрттӕ! Атӕр сӕ! Дыууӕйӕ цардзыстӕм мӕнӕ нӕ хӕдзары!

**Уасӕг** *(сусӕгӕй йӕ хӕлӕрттӕн):* Чидӕр нӕ сайынвӕнд скодта. Мӕ карк, байгом кӕн дуар!

**Ӕнӕзонгӕ хъӕлӕс** *(байгом кодта дуар):* Рауай! *(Уасӕг бацыд хӕдзармӕ ӕмӕ йӕ хъӕр ссыд).*

**Уасӕг:** Хӕры ма рувас! Рувас у!

*Куыдз базгъордта хӕдзармӕ, ӕмӕ рувас лидзӕг фӕцис.*

**Рувас:** Уауу! Ма мӕ бахӕр! Уауу! Ауадз мӕ!

**Хъомылгӕнӕг:** Рувас хъӕдмӕ фӕлыгъд, ӕртӕ хӕлары та сӕ хӕдзары цӕргӕйӕ баззадысты.

**Хъомылгӕнӕг:** Уӕ зӕрдӕмӕ фӕцыд аргъау? Цы хуыйны аргъау? Чи уыд «ӕнӕзонгӕ хъӕлӕс?» Кӕй хӕдзары ӕрцард рувас? Кӕй тыххӕй у аргъау? *(Хӕлӕртты тыххӕй)*

*Джимиты Кларӕ*